Súlyos-e az esemény közegészségügyi-járványügyi hatása?	I.  Súlyos-e az esemény közegészségügyi-járványügyi hatása?	
	1. Az esetek és/vagy halálesetek száma az ilyen típusú eseményekhez képest az adott helyre és időre  vonatkoztatva magas-e?	
	2. Valószínűsíthető-e, hogy az esemény jelentős közegészségügyi-járványügyi hatással bír majd?	
	 NÉHÁNY PÉLDA OLYAN KÖRÜLMÉNYEKRE, AMELYEK HOZZÁJÁRULHATNAK A JELENTŐS  KÖZEGÉSZSÉGÜGYI-JÁRVÁNYÜGYI HATÁSHOZ:	
	– Az eseményt olyan kórokozó okozza, amelynek nagy a járványokozó képessége (a kórokozó  fertőzőképessége nagy, magas a halálos kimenetelű esetek aránya, többféle módon terjed, képes  tünetmentes hordozó állapot kialakítására).	
	– A kezelés eredménytelenségére utaló jel (új vagy kialakuló antibiotikum-rezisztencia, védőoltás  eredménytelensége, antidotummal szembeni rezisztencia vagy az antidotum eredménytelensége).	
	– Az esemény jelentős közegészségügyi-járványügyi kockázatot jelent még akkor is, ha egy humán  esetet sem vagy csak kevés humán esetet azonosítottak. 	
	– Egészségügyi dolgozóknál is beszámoltak esetek előfordulásáról.	
	– A veszélyeztetett lakosság különösképpen sebezhető (menekültek, alacsony arányban oltottak,  gyermekek, időskorúak, alacsony immunitásúak, alultápláltak stb.).	
	– Párhuzamosan előforduló tényezők, amelyek gátolhatják vagy késleltethetik a  közegészségügyi-járványügyi intézkedések megtételét (természeti katasztrófák, fegyveres  konfliktusok, kedvezőtlen időjárási viszonyok, több góc a Részes Államban).	
	– Az esemény sűrűn lakott területen fordul elő.	
	– Természetes vagy egyéb eredetű toxikus, fertőző vagy másféle veszélyes anyagok terjedése, amely a  lakosságot és/vagy nagy földrajzi területet szennyezett be vagy képes azok beszennyezésére.	
	3. Szükség van-e külső segítségre az aktuális esemény felismeréséhez, kivizsgálásához, az arra való  reagáláshoz és visszaszorításához vagy új esetek megelőzéséhez?	
	NÉHÁNY PÉLDA ARRA, AMIKOR SEGÍTSÉGRE LEHET SZÜKSÉG:	
	Nem kielégítő emberi, pénzügyi, anyagi vagy műszaki erőforrások – különösképpen:	
	= elégtelen laboratóriumi vagy járványügyi vizsgálati képesség az esemény felderítéséhez   (berendezések, személyzet, pénzügyi források)	
	= elégtelen antidotumok, gyógyszerek és/vagy vakcinák és/vagy védőfelszerelés, dekontaminációs   felszerelés vagy támogató felszerelések, berendezések a becsült szükségletek kielégítéséhez	
	= A  meglévő felügyeleti (surveillance) rendszer elégtelen az új esetek kellő időben történő   felderítéséhez.	
	SÚLYOS-E AZ ESEMÉNY KÖZEGÉSZSÉGÜGYI-JÁRVÁNYÜGYI HATÁSA?	
	Válaszoljon “igennel”, amennyiben a fenti 1., 2. vagy 3. kérdésre “igen” választ adott.